৪৪ সংখ্যক কাৰ্বি যুৱ মহোৎসৱৰ আজি তৃতীয় দিনা বিভিন্ন প্ৰতিযোগিতা অনুষ্ঠিত কৰা হয়। প্ৰতিযোগিতা সমূহ পুৱা ১০ঃ৩০ পৰা আৰম্ভ হয়।
হাম্বি কেপাথু আকলামত পৰম্পৰাগত কাৰ্বি খেল হাম্বি কেপাথু (ঘিলা খেল) অনুষ্ঠিত হয়। কাৰ্বি আংলং স্বায়ত্তশাসিত পৰিষদৰ কাৰ্যবাহী বিষয়া জগতসিং ইংতিয়ে প্ৰতিযোগিতাখন উদ্বোধন কৰে।
প্ৰতিযোগিতাখনত বিভিন্ন মণ্ডলৰ ১৮টা দলে অংশগ্ৰহণ কৰে।
হেম্ফু মুক্ৰাং আচেটাইত পুৰুষৰ কেংদোংদাং পেন কেকাট (পেং লাখুটি) খেল অনুষ্ঠিত হোৱাৰ পিছতে মহিলাৰ বাংফি ছকটক চিংদি (৪ জনী ছোৱালীয়ে একেলগে ধান আচাৰা) খেল অনুষ্ঠিত হয়।
আনহাতে ছিংমিৰজেং মুকলি প্ৰক্ষাগৃহত ৰিতনং চিংদি (কৃষি নৃত্য) অনুষ্ঠিত হোৱাৰ লগতে আন ক্ষেত্ৰ সমূহটো বিভিন্ন ধৰণৰ প্ৰতিযেগিতা অনুষ্ঠিত হয়।
উল্লেখ্য যে দিনৰ ভাগত দৰ্শকৰ সমাগম সেৰেঙা আছিল যদিও ৫ বাজি যোৱাৰ পিছত দৰ্শকৰ যথেষ্ট ভিৰ দেখিবলৈ পোৱা যায়। ডি আই জি বাংলোৰ পৰা টাৰালাংছো লৈকে অসম্পুৰ্ণ টু লেইন পথছোৱা অনুষ্ঠান উপভোগ কৰিবলৈ অহা লোকৰ গাড়ীৰে ভৰি পৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
